ddrg/super_eurlex huggingface dataset:
VII. Hlavnými záležitosťami týkajúcimi sa auditu sú tie, ktoré sme podľa nášho odborného úsudku považovali za najvýznamnejšie v rámci nášho auditu finančných výkazov za príslušné obdobie. Týmto záležitostiam sme sa venovali v kontexte nášho auditu finančných výkazov ako celku, ako aj pri formulovaní nášho stanoviska k nim, no k týmto záležitostiam nevyjadrujeme osobitné stanovisko. Časovo rozlíšené náklady VIII. Posudzovali sme časovo rozlíšené náklady uvedené v účtovnej závierke (pozri poznámku 2.8), ktoré sú vo veľkej miere predmetom odhadu. Na konci roka 2018 Komisia odhadovala, že oprávnené výdavky, ktoré vznikli, ale prijímatelia ich ešte nevykázali, predstavovali 5 133 mil. EUR (na konci roka 2017: 4 653 mil. EUR). IX. Preskúmali sme výpočet týchto odhadov výdavkov budúcich období a preverili vzorku 30 jednotlivých zmlúv s cieľom posúdiť riziko nesprávnosti súm časového rozlíšenia. Na základe vykonanej práce sme dospeli k záveru, že časovo rozlíšené náklady v konečnej účtovnej závierke boli primerané. Možný dosah vystúpenia Spojeného kráľovstva z Európskej únie na účtovnú závierku ERF za rok 2018 X. Dňa 29. marca 2017 Spojené kráľovstvo oficiálne oznámilo Európskej rade svoje rozhodnutie vystúpiť z EÚ. Dňa 19. marca 2018 zverejnila Komisia návrh dohody o vystúpení, ktorý v hlavných rysoch opisoval pokrok dosiahnutý pri rokovaniach so Spojeným kráľovstvom. V návrhu dohody o vystúpení sa uvádza, že Spojené kráľovstvo zostane zmluvnou stranou ERF až do uzavretia 11. ERF a všetkých predchádzajúcich neuzavretých ERF a prevezme rovnaké záväzky ako členské štáty podľa vnútornej dohody, ktorou bol 11. ERF zriadený, ako aj záväzky plynúce z predchádzajúcich ERF až do ich uzavretia. XI. V návrhu dohody o vystúpení sa tiež uvádza, že ak sumy z projektov 10. ERF alebo predchádzajúcich ERF neboli viazané alebo bola zrušená ich viazanosť k dátumu, kedy táto dohoda nadobudne účinnosť, podiel Spojeného kráľovstva na týchto sumách nebude znovu použitý. To isté platí o podiele Spojeného kráľovstva na finančných prostriedkoch 11. ERF, ktoré nebudú viazané alebo ktorých viazanosť bola zrušená po 31. decembri 2020. Rokovania o vystúpení Spojeného kráľovstva z Európske únie stále prebiehajú, takže zatiaľ nebolo potvrdené konečné znenie dohody. XII. Na základe toho nie je vykázaný žiadny finančný vplyv na účtovnú závierku ERF. Dospeli sme k záveru, že účtovná závierka ERF k 31. decembru 2018 správne odráža stav procesu vystúpenia k danému dátumu.
31.

SRB vo svojej konečnej ročnej účtovnej závierke za rok 2017 zverejnila podmienené záväzky vo výške 1,4 mld. EUR súvisiace s ex ante príspevkami. Z toho suma vo výške 1,2 mld. EUR sa týka odvolaní na vnútroštátnych orgánoch pre riešenie krízových situácií a súdnych sporov na správnych súdoch členských štátov. V tabuľkách 2 a 3 sú uvedené podrobnosti a vývoj týchto súm a počet odvolaní a súdnych sporov do 31. mája 2018: Tabuľka 2 Vývoj sporných súm podmienených záväzkov vyplývajúcich z ex ante príspevkov do SRF Podmienené záväzky (EUR) 31.5.2018 31.12.2017 31.12.2016 31.12.2015 Odvolania na vnútroštátne orgány pre riešenie krízových situácií a spory na správnych súdoch členských štátov 1 805 809 719 1 228 745 681 800 791 513 437 125 144 v súvislosti s ex ante príspevkami za rok 2015 84 149 051 84 149 051 84 149 051 437 125 144 v súvislosti s ex ante príspevkami za rok 2016 565 465 854 585 509 613 716 642 462 0 v súvislosti s ex ante príspevkami za rok 2017 559 087 017 559 087 017 0 0 v súvislosti s ex ante príspevkami za rok 2018 597 107 797 0 0 0 Súdne spory na Všeobecnom súde Súdneho dvora EÚ (*2) 181 133 405 181 133 405 41 034 633 0 v súvislosti s ex ante príspevkami za rok 2015 0 0 0 0 v súvislosti s ex ante príspevkami za rok 2016 116 612 541 116 612 541 41 034 633 0 v súvislosti s ex ante príspevkami za rok 2017 64 520 864 64 520 864 0 0 v súvislosti s ex ante príspevkami za rok 2018 0 0 0 0 Spolu 1 986 943 124 1 409 879 086 841 826 146 437 125 144 Zdroj: EDA na základe údajov SRB. Tabuľka 3 Vývoj odvolaní a počtu sporov vyplývajúcich z ex ante príspevkov do SRF Počet odvolaní, súdnych sporov a právnych sporov 31.5.2018 31.12.2017 31.12.2016 31.12.2015 Odvolania na vnútroštátne orgány pre riešenie krízových situácií a spory na správnych súdoch členských štátov 499 393 261 67 v súvislosti s ex ante príspevkami za rok 2015 5 5 6 67 v súvislosti s ex ante príspevkami za rok 2016 241 257 255 0 v súvislosti s ex ante príspevkami za rok 2017 131 131 0 0 v súvislosti s ex ante príspevkami za rok 2018 122 0 0 0 Právne spory na Všeobecnom súde Súdneho dvora EÚ 13 13 9 0 v súvislosti s ex ante príspevkami za rok 2015 0 0 0 0 v súvislosti s ex ante príspevkami za rok 2016 10 10 9 0 v súvislosti s ex ante príspevkami za rok 2017 3 3 0 0 v súvislosti s ex ante príspevkami za rok 2018 0 0 0 0 Spolu 512 406 270 67 Zdroj: EDA na základe údajov SRB.
SRB by mala vypracovať podrobné účtovné pokyny. Účtovné pokyny by tiež mali zahŕňať rezervy na náklady na právne služby.

Aj keď SRB zatiaľ nemá zavedený osobitný IT systém, zaviedla namiesto neho systém vnútornej kontroly na zabezpečenie primeraných informácií od vnútroštátnych orgánov pre riešenie krízových situácií.

SRB by mala zaviesť podľa nariadenia (EÚ) č. 806/2014 vhodný postup vrátane systému IT, ktorý zabezpečí riadne zaúčtovanie a vykazovanie všetkých typov podmienených záväzkov. Vnútroštátne orgány pre riešenie krízových situácií by mali mať k tomuto IT systému prístup, aby mohli podmienené záväzky zodpovedajúcim spôsobom evidovať.

Vzhľadom na nárast počtu prípadov podmienených záväzkov a ich zložitosť Dvor audítorov opakuje svoje odporúčanie uvedené v minuloročnej správe. SRB by mala dokončiť a schváliť návrh účtovných pokynov. Účtovné pokyny by sa mali v plnej miere uplatniť pri účtovnej závierke za rok 2018 a mali by zahŕňať tvorbu rezerv na súdne trovy alebo ich zverejnenie.

SRB upravila svoj prístup s cieľom poskytovať presnejšie odhady podmienených záväzkov vyplývajúcich zo súdnych konaní súvisiacich s príspevkami ex ante.

SRB a Komisia by mali na základe dostupných údajov, ako sú vyčíslené žiadosti, súdne rozhodnutia a historické údaje, dôkladne prehodnotiť situáciu v súvislosti s účtovnou závierkou za rok 2018. Toto prehodnotenie by sa malo vykonať v súlade s účtovným pravidlom EÚ č. 10: Rezervy, podmienené záväzky a podmienený majetok.

2018

V súlade so štandardmi vnútornej kontroly by SRB mala zriadiť primerané postupy a kontroly, aby zabezpečila správnosť, úplnosť a aktuálnosť informácií, ktoré poskytujú vnútroštátne orgány pre riešenie krízových situácií. Ďalej by mala zabezpečiť dostatočný audítorský záznam (audit trail), aby Dvor audítorov mohol vykonať svoje záväzné audítorské úlohy.

Dokončené
—

Ukázalo sa, že vypracovanie jednotnej metodológie pre rozličné typy projektov pre rôzne typy dopravy (železnice, diaľnice, letecká doprava…) je veľmi náročné. Komisia vypracuje okrem existujúceho všeobecného usmernenia na posudzovanie projektov aj špecifické usmernenia pre TEN-T. Od roku 2004 Komisia limituje počet formulárov berúc do úvahy rôzne typy pomoci od Spoločenstva. V roku 2005 sa zaviedol nový hodnotiaci formulár, ktorý zahŕňa všetky relevantné hodnotiace a výberové kritériá. Ak sa to považuje za vhodné, využívajú sa externí experti vrátane expertov z GR REGIO, a to najmä v prípadoch, keď sa vníma nedostatočná odbornosť na lokálnej úrovni.
118.

Dvor audítorov určil niekoľko podrobných aspektov, v prípade ktorých by mohli byť zlepšené opatrenia na overovanie AE výdavkov: — malo by sa objasniť rozdelenie povinností medzi Komisiu, GR AGRI a SANCO vo vzťahu k ekologickému poľnohospodárstvu, — Komisia by mala overiť fungovanie súčasného AE kontrolného systému. To by jej prinieslo ponaučenia, ktoré by bolo možné použiť v nasledujúcom programovom období. Komisia by mala takisto vo vhodnom štádiu naplánovať preskúmanie činnosti AE kontrolného systému nasledujúceho obdobia, — Komisia by mala prijať opatrenia, ktorými zabezpečí, aby správy o dohľade nad kontrolou ekologického poľnohospodárstva poskytovali dostatočné informácie, boli predkladané načas a aby boli v súvislosti s nimi prijímané následné opatrenia, — členské štáty by mali plánovať a organizovať svoje kontroly AE výdavkov na báze rizík, ktoré sú typické pre AE tak, aby mohli byť všetky materiálne čiastkové opatrenia kontrolované vo vhodnom období, a mali by zabezpečiť, aby kontrolóri mali jasné kritéria, na základe ktorých by vykonávali kontrolu. Ako však vyplynulo z auditu Dvora audítorov, pri kontrole významných oblastí agro-environmentálnych výdavkov sa vyskytujú veľké ťažkosti. Účinné overovanie si vyžaduje získanie dôkazov o podrobných poľnohospodárskych postupoch; ich získanie je v mnohých prípadoch: — neprimerane nákladné a/alebo — z technického hľadiska extrémne náročné.
58.

Politická a funkčná autonómia Európskeho parlamentu nie je zlučiteľná s organizačnou praxou, ktorá by spočívala v nutnosti predkladať jeho žiadosti o oficiálne zasadnutia administratívnej arbitráži, ktorá by bola nevyhnutná pre riadenie dostupných prostriedkov, a v konečnom dôsledku v závislosti konania jeho zasadnutí na takejto technickej arbitráži. Preto myšlienku zriadenia jedinej agentúry, ktorá by poskytovala tlmočnícke služby všetkým inštitúciám, nemôže Európsky parlament podporovať. Navyše, „Chêneho správa“ vo svojich záveroch, ktoré po podrobnej štúdii adresovala v roku 2002 generálnym tajomníkom inštitúcií, odporúčala skôr prehĺbenie synergie než fúziu služieb. Napokon, čo sa ekonomickej stránky veci týka, neznížilo by vytvorenie jedinej agentúry, ktorá by poskytovala tlmočenie všetkým inštitúciám dodatočné náklady, ktoré majú vplyv na organizáciu zasadaní EP (náklady na služobné cesty do Štrasburgu, početnejšie služobné cesty, objektívne faktory, ktoré aj Dvor audítorov uznal za oprávnené). Neumožnilo by to ani znížiť nedostatok kvalifikovaných tlmočníkov, ktorý sa týka niektorých jazykov.
V.

Vo všeobecnosti sú odporúčania Dvora audítorov akceptované a zodpovedajú už prebiehajúcim činnostiam. a) Práve prebieha aktualizácia metodického sprievodcu, ktorý by mal byť dokončený v roku 2005. b) Otázka oprávnenosti krajiny v ňom bude lepšie vysvetlená. c) Trvalo prebieha výskum stimulujúcich ukazovateľov výkonnosti. d) a e) Práve prebieha dokončovanie prác programu verejných výdavkov a finančnej zodpovednosti PEFA (Public Expenditure and Financial Accountability Programme) a Komisia hrala a naďalej bude zohrávať hlavnú úlohu v koordinácii rozličných darcov pri otázkach riadenia verejných financií, a to aj na miestnej úrovni. f) Komisia má v úmysle propagovať rolu parlamentov a najvyšších kontrolných orgánov so zreteľom na nezávislosť právomocí rôznych inštitúcií a vzhľadom na Dohodu z Cotonou.
77.

Čo sa týka predbežnej prípravy (hodnotenia), vykonávala sa ešte stále len základná analýza. Podporné jednotky (jednotka sudcov, jednotka následnej kontroly a jednotka operačnej analýzy) sa v malej miere podieľali na definovaní cieľov a plánovaní stratégie, ktorá sa prijíma pre každé vyšetrovanie. Výkonná rada dostatočne nenástojila na jasnej formulácii cieľov a očakávaných výsledkov vyšetrovaní (pozri body 20 a 22). Je potrebné ešte lepšie zdôvodniť niektoré vyšetrovacie výkony, objasniť ciele, ktoré musia vyšetrovatelia v jednotlivých prípadoch sledovať a vyžadovať, aby plány práce podporovali navrhované rozhodnutia. Pokiaľ ide o výkonnú radu, bolo by užitočné zvážiť vytvorenie menších skupín, pričom každú z týchto skupín by tvorili osoby pracujúce na spisoch so spoločnými znakmi (56). Takýto prístup by znížil pracovnú záťaž príslušných osôb v súvislosti s preskúmaním spisov a podporil by racionálnejšiu a kompletnejšiu analýzu návrhov rozhodnutí. Takisto by umožnil zavedenie komplexnej následnej kontroly nad všetkými prebiehajúcimi prípadmi a riadenie priorít. V prípade potreby by nič nebránilo tomu, aby sa podskupiny výkonnej rady stretli a prejednali zásadné záležitosti, ktoré sú predmetom záujmu všetkých oddelení.
72.

Zaúčtovanie neukončených tranzitných operácií na účty tradičných vlastných zdrojov sa oneskorovalo v dôsledku nejednotnej aplikácie účtovných postupov alebo jednoducho nesprávnej aplikácie právnych predpisov, predovšetkým v súvislosti so zárukami (pozri odseky 50 až 54). Komisia by mala vziať do úvahy nedostatky zistené v rámci auditu Dvora audítorov pri vypracúvaní vykonávacích pravidiel týkajúcich sa štatútu schváleného hospodárskeho subjektu (36).V súvislosti so zisťovacím konaním by Komisia mala: a) zabezpečiť, aby elektronické spracovanie zisťovacieho konania umožňovalo rýchlejšie spracovanie neukončených tranzitov a zlepšilo komunikáciu medzi členskými štátmi, a prípadne prijať nápravné opatrenia; b) navrhnúť použitie sankcií voči subjektom, ktoré bránia zisťovaciemu konaniu. V súvislosti s vymáhaním by Komisia mala: a) posilniť inšpekcie v členských štátoch a zamerať ich na vymáhanie colného dlhu v súvislosti s neukončenými tranzitnými operáciami; b) objasniť výklad ustanovení o vymáhaní v oblasti tranzitu a navrhnúť úpravu colných predpisov smerujúcu k skráteniu lehoty desiatich mesiacov a k uľahčeniu vymáhania v súvislosti s neukončenými tranzitnými operáciami stanovením povinnosti uvádzať v tranzitnom vyhlásení niektoré nevyhnutné informácie, ako je kód tovaru a jeho hodnota. A napokon, v prípade systému záruk by Komisia mala: a) pokračovať vo svojom úsilí o správne a jednotné uplatňovanie pravidiel týkajúcich sa ciel krytých zárukami; b) posilniť inšpekcie v členských štátoch s cieľom zaistiť správne a jednotné uplatňovanie právnych predpisov.
36.

V súhrnnej správe sa cituje tematické hodnotenie vplyvu štrukturálnych fondov na MSP, v ktorom sa predpokladá, že „ak by nedošlo k podpore zo strany Spoločenstva, 70 % investičných projektov by sa vôbec neuskutočnilo, alebo by boli realizované v menšej miere prípadne by boli oddialené“. V tematickom hodnotení sa „ďalej odhaduje, že touto pomocou sa prispelo k vytvoreniu viac než 300 000 dodatočných pracovných miest aj po zohľadnení účinku mŕtvej váhy a substitúcie. V následnom hodnotení cieľa 1 nie je možné tieto číselné údaje zopakovať pre nedostatok porovnateľných a podložených údajov, na ktorých by sa tieto odhady mohli zakladať“ (25). Vzhľadom na závažnosť rozličných záverov a vzhľadom na to, že tieto dve štúdie boli pripravené pre toho istého zadávateľa, zaoberali sa tou istou témou, rovnakým obdobím a boli vydané v rozmedzí dvoch alebo troch rokov, rozobratie rozdielov medzi nimi by si zaslúžilo väčšiu pozornosť.
29.

S ohľadom na tento logický postup a konkrétne požiadavky nariadenia (pozri body 16 až 18) Dvor audítorov vypracoval kritériá auditu na to, čo by bolo primerané očakávať od „dobrého“ systému (rámček 6). Ak sú tieto kritériá splnené, postupy členských štátov pravdepodobne zabezpečia efektívnosť pomoci. Zhrnutie kritérií: — V dokumentoch operačného programu by mala byť zachytená pôvodná situácia organizácie výrobcov s ohľadom na každý cieľ programu. Ciele by mali byť „SMART“ (konkrétne, merateľné, dosiahnuteľné, relevantné a načasované): konkrétne, aby nebolo pochýb o tom, čo chce organizácia výrobcov dosiahnuť; merateľné (a načasované), aby sa dali výsledky monitorovať; dosiahnuteľné prostredníctvom realizácie činností navrhnutých v programe; a relevantné: súvisiace so situáciou organizácie výrobcov, s prognózou trhu a s jedenástimi cieľmi EÚ. Organizácia výrobcov by mala stanoviť výsledky pre každý cieľ s ohľadom na pôvodnú situáciu. V dokumentoch by malo byť zaznamenané, ako sa navrhovanými činnosťami dosiahnu ciele programu. Po ukončení programu by mala organizácia výrobcov podať správu o tom, do akej miery dosiahla ciele s ohľadom na pôvodnú situáciu a ciele. — Členské štáty by mali zabezpečiť, že sa ciele operačného programu zhodujú s cieľmi v nariadení EÚ a že navrhované činnosti skutočne predstavujú pokrok smerom k dosiahnutiu cieľov pri primeraných nákladoch. Mali by využiť hodnotiace informácie z konečných správ organizácií výrobcov na monitorovanie efektívnosti operačných programov a uplatniť získané poznatky na zlepšenie efektívnosti programov v budúcnosti.
36.

Komisia potvrdzuje, že účinok mŕtvej váhy sa vyskytuje (14). To bolo potvrdené aj v súvislosti s auditom Dvora audítorov a niektoré zistené prípady sú uvedené v rámčeku 5. Vysoké miery účinku mŕtvej váhy sa zaznamenávajú aj v nezávislých hodnoteniach. Rámček 5Príklady účinku mŕtvej váhyKontrolovali sa dvaja poľnohospodári, ktorí získali pomoc na projekty v rámci opatrenia týkajúceho sa investícií do poľnohospodárskych podnikov v Emilia Romagna. Obaja poľnohospodári uviedli, že ak by nebola poskytnutá verejná podpora, aj tak by investície vykonali. Okrem toho mali obaja poľnohospodári dostatočné finančné zdroje a rozhodli sa vykonať dodatočné investície (nespolufinancované EÚ) vo výške, ktorá bola v jednom prípade päťkrát väčšia než v prípade podporovaného projektu a v druhom prípade vo výške polovice hodnoty podporovaného projektu.Pokiaľ ide o Katalánsko, do roku 2005 neboli na opatrenie týkajúce sa zlepšenia spracovania a uvádzania na trh poľnohospodárskych výrobkov uplatňované prioritné kritériá a spolufinancované boli všetky oprávnené žiadosti. Pretože finančné prostriedky nestačili na to, aby sa tak stalo pri miere verejného spolufinancovania, ktorá sa predpokladá v programe rozvoja vidieka, táto miera bola výrazne znížená na jej priemerná výška dosahovala 15 %. To zvýšilo pravdepodobnosť účinku mŕtvej váhy – samotní prijímatelia museli financovať 85 %. Pokiaľ ide o dve z troch kontrolovaných spoločností, z ročných závierok za roky po ukončení projektu spolufinancovaného EÚ vyplynulo, že spoločnosti vykonali dodatočné investície vo výškach prekračujúcich investície spolufinancované EÚ.
56. – 59.

Komisia od roku 2005 výrazne zlepšila svoju kapacitu predbežného plánovania prekladov: veľká časť prekladateľskej práce Komisie je zahrnutá do plánovania programu a pravidelne monitorovaná spolu s generálnymi riaditeľstvami na koordinačných stretnutiach. Útvar riadenia dopytu GR pre preklad udržiava pravidelné kontakty so zástupcami pre preklady na každom GR a výsledkom tohto úsilia je to, že väčšina GR zasiela pravidelné prognózy, najmä pokiaľ ide o dôležité otázky. Generálny sekretariát uznal potrebu spoliehať sa na silnejší programovací nástroj a prijímajú sa opatrenia na lepšie začlenenie prekladu do programovacích nástrojov Komisie. Takéto systémy na predpovedanie dopytu však budú vždy spojené s neistotou, ktorá sa spája s politickým charakterom našej práce, nepredpokladanými udalosťami, ktoré si vyžadujú nové iniciatívy atď. Dokonca aj keď sú k dispozícii kapacity v rámci organizácie, môže sa objaviť potreba externej prekladateľskej kapacity v prípade takých dokumentov (napríklad v prípade vysoko odbornej terminológie), pre ktoré nie sú k dispozícii odborníci vo vnútri organizácie.
29. – 35.

Hoci sa dosiahlo zlepšenie, pokrok v „zohľadňovaní“ životného prostredia pri programovaní jednotlivých krajín nebol taký rýchly, ako mohol byť. Zo 60 preskúmaných krajín v roku 2002 však do konca roka 2005 iba 2 krajiny nemali vôbec žiadnu formu CEP. Podľa Komisie malo 19 krajín primerane prijateľné CEP, 24 krátky CEP (menej ako 10 strán), 4 sa zahrnuli do regionálneho CEP a v 11 sa CEP pripravovala alebo plánovala. Hoci tieto CEP by neprispeli k environmentálnemu „zohľadňovaniu“ v prvej generácii CSP (2001 – 2007), predstavovali by dobré východisko pre zohľadnenie životného prostredia v nasledujúcej generácii CSP. Prijatie CSP/RSP sa pripravuje, existujú medziútvarové mechanizmy Komisie na monitorovanie primeranej integrácie odporúčaní CEP do nástrojov geografickej spolupráce. Medziútvarová skupina pre podporu kvality, ktorá monitoruje stratégie pomoci krajinám a regionálne stratégie pomoci, má za cieľ zabezpečiť koherenciu a súlad. Napriek tomu pokrok v tejto oblasti závisí aj od priorít, ktoré partnerské krajiny dali týmto otázkam. V nezávislom priebežnom hodnotení nariadenia (ES) č. 2493/2000, začatého Komisiou, sa odporúčalo, aby sa kládol dôraz aj na „zohľadňovanie“ v programovacom cykle po roku 2006. Toto odporúčanie by sa malo zohľadniť v novom programe. Viac priestoru sa dá vytvoreniu celkového zosúladeného prístupu k budovaniu kapacít v rozvojových krajinách. Možnosť úradníkov z prijímajúcich krajín zúčastniť sa na odbornej príprave poskytovanej oddelením pomoci (pozri odsek 22) v delegáciách prispieva k budovaniu kapacít a zvýšeniu povedomia o environmentálnom „zohľadňovaní“ aj v týchto krajinách (pozri odsek 34). Očakáva sa, že postup prípravy CEP, ktorý sa založil na širokej konzultácii, do ktorej sa zapojilo veľké množstvo zainteresovaných subjektov v prijímateľských krajinách, prispeje efektívnym spôsobom k zvýšeniu environmentálneho povedomia a kapacity „zohľadňovania“. Pokiaľ ide o odbornú prípravu na riaditeľstvách (pozri odsek 35), až 70 zamestnancov z programovacích GR sa zúčastnilo na pravidelných alebo ad hoc školeniach, ktoré sa konali v Bruseli v novembri 2004 a boli zamerané na otázky programovania. Vzťahuje sa aj na odpoveď k odseku 22. Pokiaľ ide o postupy skúmania environmentálnych aspektov CSP, aktívna sieť environmentálnych korešpondentov existuje na GR RELEX, väčšina z nich pracuje na geografických riaditeľstvách, tým sa umožňuje pochopenie tak environmentálnych záležitostí, ako aj špecifík krajiny. Vyššia koordinácia medzi hlavnými GR pomôže zlepšiť súčasnú úroveň kontroly CSP/RSP zabezpečením synergií a vhodnej deľby zodpovedností.
Project Management Unit (PMU) for the Greater Amman Water Sector Improvement Programme (dodatočný záväzok vzniknutý v roku 2003; 2 mil. EUR)

Protection and Promotion of Cultural Heritage in the Hashemite Kingdom of Jordan

projekt

prebieha

1999

4
39.

V Bulharsku sa ukončenie projektu s názvom Reštrukturalizácia systému poľnohospodárskej štatistiky (celková hodnota zmluvy predstavovala 0,4 mil. EUR) plánovalo na január 2002. IT vybavenie bolo nainštalované na začiatku roku 2003, avšak doteraz sa nevyužíva na plánovaný účel, a to v dôsledku toho, že pre slabý výkon softvérového dodávateľa bol dodaný softvér chybný. V dôsledku toho nebol ešte v januári 2005 funkčný systém poľnohospodárskej štatistickej siete, hoci Komisia naznačila, že sa urobil značný pokrok. Ministerstvo poľnohospodárstva a lesného hospodárstva dopláca na to, že systém poľnohospodárskej štatistickej siete ešte nebol zavedený, čo by v budúcnosti uľahčilo implementáciu spoločnej poľnohospodárskej politiky EÚ.